
వాషింగ్టన్ : అమెరికా అధ్యక్షుడు డొనాల్డ్ ట్రంప్ వైట్ హౌస్లో దీపావళి వేడుకలు నిర్వహించారు. దీపావళి పర్వదినం సందర్భంగా జ్యోతి ప్రజ్వలన చేశారు. ఈ ఉత్సవాల్లో ట్రంప్ కుమార్తె ఇవాంకతో పాటు అమెరికా పాలనా యంత్రాంగంలోని భారతీయ అమెరికన్లు నిక్కీ హేలీ, సీమా వర్మ తదితరులు, ప్రవాస భారతీయ నేతలు పాల్గొన్నారు.వైట్ హౌస్లోని ఓవల్ ఆఫీస్లో జరిగిన ఈ వేడుకల వీడియోను ట్రంప్ ఫేస్బుక్లో పోస్ట్ చేశారు. దీపావళి జరుపుకుంటున్న సందర్భంగా భారతీయులను గుర్తు చేసుకుంటున్నామని చెప్పారు. భారతదేశం హిందూ మతానికి పుట్టినిల్లు అని చెప్పారు. భారతీయులు ప్రపంచంలోనే అతి పెద్ద ప్రజాస్వామిక దేశాన్ని ఏర్పాటు చేశారన్నారు. ప్రధాన మంత్రి నరేంద్ర మోదీతో తనకుగల చాలా బలమైన సంబంధాలకు తాను గొప్ప విలువనిస్తానని తెలిపారు. దీపాల ఉత్సవం దీపావళి కార్యక్రమాల్లో పాల్గొనడం తనకు దక్కిన గొప్ప గౌరవమని తెలిపారు. ఇండియన్ అమెరికన్లు దేశానికి, ప్రపంచానికి అద్భుతమైన సేవలందిస్తున్నారని ప్రశంసించారు. కళలు, శాస్త్ర విజ్ఞానం, వైద్యం, వ్యాపారం, విద్య తదితర రంగాల్లో భారతీయ అమెరికన్లు విశేష కృషి చేస్తున్నారన్నారు. అమెరికా సాయుధ దళాల్లో ఇండియన్ అమెరికన్లు ప్రదర్శిస్తున్న ధైర్యసాహసాలను ప్రత్యేకంగా ప్రశంసించారు. ఇండియన్ అమెరికన్లు, హిందూ అమెరికన్లు గ్రేట్ అమెరికన్ ఫ్యామిలీకి నిజమైన ఆత్మీయులని తెలిపారు. దీపావళి పండుగను అమెరికాలోని లక్షలాది బౌద్ధులు, సిక్కులు, జైనులు కూడా జరుపుకుంటారన్నారు.

vashington : america adhyakshudu donald trump white houselo deepaavali vedukalu nirvahinchaaru. deepaavali parvadinam sandarbhamgaa jyoti prajvalana chesaru. ee utsavaallo trump kumarte ivaankatho paatu america palana yantraangamloni bhaarateeya americanlu nikki haeli, seema varma taditarulu, pravasa bhaarateeya nethalu paalgonnaaru.white housloni oval aafiislo jarigina ee vedukala veediyonu trump fasebuklo post chesaru. deepaavali jarupukuntunna sandarbhamgaa bhaaratheeyulanu gurtu chesukuntunnamani cheppaaru. bharatadesam hindu mataaniki puttinillu ani cheppaaru. bhaaratheeyulu prapanchamlone athi pedda prajaaswaamika deshaanni erpaatu chesaarannaaru. pradhaana mantri narendra modiitoe tanakugala chala balamaina sambandhaalaku taanu goppa viluvanistaanani telipaaru. deepaala utsavam deepaavali kaaryakramaallo palgonadam tanaku dakkina goppa gowravamani telipaaru. indian americanlu deshaniki, prapanchaaniki adbhutamaina sevalandistunnarani prasamsinchaaru. kalalu, saastra vignaanam, vaidyam, vyaparam, vidya taditara rangaallo bhaarateeya americanlu visesha krushi chestunnarannaru. america saayudha dalaallo indian americanlu pradarsistunna dhairyasaahasaalanu pratyekamgaa prasamsinchaaru. indian americanlu, hindu americanlu grate american familiki nijamaina aatmeeyulani telipaaru. deepaavali panduganu americaloni lakshalaadi bouddhulu, sikkulu, jainulu kuudaa jarupukuntaarannaaru.